open-index/open-wikipedia-markdown huggingface dataset:
Elvestad

**Elvestad** er et trafikknutepunkt Indre Østfold kommune i Østfold. Det er der fylkesvei 120 (riksvei inntil reformen i 2010) og E18 krysser hverandre. Elvestad var administrasjonssenter i tidligere Hobøl kommune, da herredshuset ligger ved krysset E18 / riksvei 120. Dette preger tydelig stedet bygningsmessig. 

Noen kaller Elvestad et tettsted, men det er muligens å dra begrepet «tettsted» litt langt. Elvestad er et geografisk avgrenset område rundt selve veikrysset (i realiteten et «søkk» eller en «dal» som er maksimalt et par kilometer bredt). Stedet har antagelig fått dette navnet mye på grunn av Hobølelva, som et stykke følger riksvei 120 og sammen med denne krysser E18 ved Elvestadkrysset.

Riksvei 120 gikk over en gammel steinbru, Mjukebru, helt fram til omlegging av veien i 1935.
Ringvoll

**Ringvoll** kan referere til

*Ringvoll (Hobøl) &ndash; tettsted i Indre Østfold
*Ringvoll (gård) &ndash; gård i Ullensaker
*Ringvoll (Norderhov) &ndash; gård i Norderhov

## Se også
*Ringvål, tettsted i Trondheim kommune
Mulhouse

**Mulhouse** (*Mülhausen* på tysk, *Milhüsa* på elsassisk) er en by og kommune i det østre Frankrike. Det er den største byen i Haut-Rhin og den nest største i  Alsace etter Strasbourg. Byen  har et areal på 22,18&nbsp;km², og  har cirka 110 359 innbyggere (1999). Mulhouse er en typisk industriby hvor blant annet Peugeot er etablert. Peugeot er den største arbeidsgiveren i Alsace.

## Historie
Mulhouse omtales første gang på 700-tallet. Byen lød fram til 1261 under abeddene i Strasbourg, men ble kort deretter fri riksstad innen det tysk-romerske rike. I 1466 inngikk Mulhouse forbund med Bern og Solothurn og inntrådte i 1515 i Det sveitsiske edsforbundet. Den ble derfor ikke annektert av Frankrike i forbindelse med freden i Westfalen i 1648, men ble en enklave helt omgitt av Frankrike.

I 1798 sluttet Mulhouse seg til Frankrike. I perioden 1871-1918 tilhørte Mulhouse Tyskland.

## Befolkningsutvikling
***Antall innbyggere i kommunen Mulhouse***

## Vennskapsbyer
*  Antwerpen, 1956
*  Walsall, 1962
*  Kassel, 1965
*  Bergamo, 1989
*  Chemnitz, 1981
*  Giw’atajim, 1991
*  Timișoara, 1991
*  Jining, 1996
*  El Khroub, 2000
*  Sofara, 2003

## Se også
Kommuner i departementet Haut-Rhin

## Referanser


## Eksterne lenker
* 
* Kommunedata INSEE
Degernes

**Degernes** er den søndre delen av, og et tettsted i, Rakkestad kommune i Østfold. Tettstedet Degernes har  innbyggere per 1. januar , og ligger ved riksvei 22 mot Halden, omtrent åtte kilometer sørøst for kommunesenteret Rakkestad. Degernes var egen kommune fra 1917 til 1964, da den ble slått sammen med Rakkestad kommune.

I Degernes sentrum finnes blant annet Kirkeng barneskole, Kirkeng barnehage, bibliotekfilial, idrettshall, Degernes kirke, dagligvareforretning, byggvareforretning og bensinstasjon.

Næringslivet består i stor grad av landbruk, med hele spekteret av landbruksproduksjon fra korndyrking til mange slags dyrehold. På 1950-tallet var det en del gruvedrift i kommunen, og det er mange steder åpne gruver fra den perioden. Degernes har mange fine fiskevann, flott natur med skog og utmark som er godt egnet til turgåing og sykkelturer.

Det er et mangfoldig kulturliv i bygden, med mange lag og foreninger.

Degernes har postnummer 1892, og innbyggerne kalles degernesinger, eller denesinger som de selv sier.

## Etymologi
Navnet *Degernes* er satt sammen av adjektivet *diger* (dvs. stor) og substantivet *nes*.

## Referanser
Women’s PGA Championship

**LPGA-mesterskapet**, fra 2015 **KPMG Women's PGA Championship**, er den nest eldste golfturneringen på LPGA-touren, etter US Women's Open Championship. Den har status som ''major'' på LPGA-touren, men ikke på Ladies European Tour.

## Vinnere

## Tidligere navn
Turneringen har tidligere vært arrangert under følgende navn:

*1955–1970: LPGA Championship
*1971–1972: Eve-LPGA Championship
*1973–1986: LPGA Championship
*1987–1993: Mazda LPGA Championship
*1994–2000: McDonald's LPGA Championship
*2001–2003: McDonald's LPGA Championship presented by AIG
*2004–2009: McDonald's LPGA Championship presented by Coca-Cola
*2010: LPGA Championship presented by Wegmans
*2011–2012: Wegmans LPGA Championship

## Eksterne lenker
*
Kirkebygden

**Kirkebygden** er et tettsted og administrasjonssenteret i Våler kommune i Østfold. Tettstedet har  innbyggere per 1. januar , og ligger nesten 18 kilometer nordøst for byen Moss. I Kirkebygden ligger Våler kirke, og her finnes også en barne- og ungdomsskole, to barnehager, et eldrehjem og omsorgsboliger.

Stedet er Våler kommunes tusenårssted.

## Referanser
San Francisco Bay Oakland internasjonale lufthavn

**Oakland San Francisco Bay lufthavn** (IATA: **OAK**, ICAO: **KOAK**) ligger på øya *Bay Farm Island* i byen Oakland i delstaten California i USA. 16 flyselskaper bruker for tiden flyplassen.

Flyplassen er delt opp i to separerte enheter, den sydlige og den nordlige. Den sydlige delen har en rullebane og blir brukt til kommersiell luftrafikk. Den nordlige delen har tre rullebaner og blir brukt til allmenn luftfart.

## Historie
Byggingen av flyplassen startet i 1927, og ble dedisert til Charles Lindbergh. I de første årene var flyplassen avreisepunkt for flere historiske flygninger, blant annet Charles Kingsford Smith sin USA&ndash;Australia-tur i 1928 og Amelia Earharts siste flytur i 1939. 

Boeing Air Transport (forgenger til United Airlines) begynte å trafikkere flyplassen i 1927 og Trans World Airlines fulgte etter i 1932. 

Under andre verdenskrig, i 1943 tok forsvaret over driften av flyplassen for å bruke den til militære formål i Stillehavet. All trafikk ble omdirigert til San Francisco internasjonale flyplass. Etter krigen var over begynte trafikken igjen; Western Airlines begynte flygninger i 1946 og ble raskt etterfulgt av flere andre flyselskaper. 

Under Vietnamkrigen fløy World Airlines militært personell fra Oakland til sine baser i Sørøst-Asia. Etter krigen sank trafikken kraftig, men på grunn av avreguleringen av luftfarten begynte flere lavkostnadsflyselskaper å fly fra lufthavnen. 

En utbygning som skal stå klar i 2009 er planlagt med et budsjett på 1,4 milliarder USD.
¨

## Ruter og selskaper

### Terminal 1
Terminal 1 har 19 utganger: 1 – 19
* Alaska Airlines (Orange County, Portland (OR), Seattle/Tacoma)
** Horizon Air (Portland (OR), Sun Valley [sommerrute])
* Aloha Airlines (Honolulu, Kahului, Kona, Las Vegas)
* ATA Airlines Chicago-Midway, Hilo, Honolulu, Kahului, Kona, Lihue)
* Continental Airlines (Houston-Intercontinental)
* Delta Air Lines (Atlanta, Salt Lake City)
** Delta Connection flys av ExpressJet Airlines (Los Angeles)
** Delta Connection flys av SkyWest (Salt Lake City)
* JetBlue Airways (Boston, Fort Lauderdale, Long Beach, New York-JFK, Washington-Dulles)
* Mexicana (Guadalajara, León, Zacatecas)
* Norwegian Air Shuttle (Barcelona, London-Gatwick, Oslo-Gardermoen, Paris Charles de Gaulle, Stockholm-Arlanda)
* Skybus Airlines (Columbus)
* Southwest Airlines (se Terminal 2)
* United Airlines (Chicago-O'Hare, Denver, Washington-Dulles)
** United Express flys av SkyWest (Los Angeles)

### Terminal 2
Terminal 2 has 13 Gates: 20 – 32
* American Airlines (Dallas/Fort Worth)
* Southwest Airlines (Albuquerque, Boise, Baltimore/Washington [ends October 4], Burbank, Chicago-Midway, Denver, Houston-Hobby, Kansas City, Las Vegas, Los Angeles, Nashville, Ontario, Orange County, Phoenix, Portland (OR), Reno/Tahoe, Salt Lake City, San Diego, Seattle/Tacoma, Spokane, Tucson)
* US Airways
** US Airways flys av America West Airlines (Las Vegas, Los Cabos, Phoenix)
** US Airways Express flys av Mesa Airlines (Phoenix)

## Eksterne lenker
* 
* Rutekart 
* Airline information 
* AirNav
* Satellittbilder fra Google Maps
Fjellstrand

**Fjellstrand** er et tettsted i Nesodden kommune i Akershus. Tettstedet har  innbyggere per 1. januar , og ligger omtrent ni kilometer sør for kommunesenteret Nesoddtangen og ca. åtte kilometer nord for tettstedet Fagerstrand.

## Historie
Fjellstrand har tatt navn etter en husmanns-/strandsitterplass under gården Fjeld, denne plassen lå helt nede ved Oslofjorden. De første plasser eller bruk utskilt fra Fjeld gård var Nyborg og Urianstad, og de fleste eiendommer på Fjellstrand er utskilt fra disse eller Fjeld, eller fra Røer og Granerud.

Fjellstrand fikk et oppsving som sommersted rett etter første verdenskrig, og det fantes flere butikker og kaféer der fram til femtitallet. De fleste sommerhus og hytter er etter hvert konvertert til helårsboliger. En kort periode fungerte Fjellstrand som et administrativt sentrum med blant annet lensmannskontor, postkontor og telefonsentral.

## Fjellstrand i dag

Fjellstrand har bevart preget av småhusbebyggelse med gradvis fortetting, men noe mer feltpreget boligutbygging er satt i gang de senere årene. For tiden finnes frisørsalong, Annas hybel (kafé), Moghal trading, Original AS og Joker. Fjellstrand er også egen skolekrets med barneskole (1.–7. trinn). For øvrig har Fjellstrand nydelig beliggenhet på vestsiden av nesoddlandet med flotte bade- og fiskemuligheter, f.eks. Ommen, hvor Oslofjordens Friluftsråd holder utleiehytter. Fjellstrand vel er en aktiv velforening med ca. 300 medlemmer. Den er blant annet engasjert i badestrand, friområdet Nyborgjordet og Folkets Hus/Fjellstrand grendehus, populært kalt «Grender'n». Bygget brukes per mars 2023 til vaksinering.

## Referanser


## Kilder
* Holm, C. H.,     Nesoddens historie 1800-1930, 1995 (ISBN 82 993661-0-0)  
* Lorentzen, H., Nesoddens historie 1930-1980, 2005(ISBN 82 993661-1-9)

## Eksterne lenker
* Fjellstrand vel 
* Fjellstrand grendehus
* Nyborgdammen
Fagerstrand

:*For den norske reality-serien fra 2005, se [[Fagerstrand (TV-serie)]]

*'Fagerstrand''' er et tettsted i Nesodden kommune i Akershus. Med  innbyggere per 1. januar , er Fagerstrand det nest største tettstedet på Nesodden. Fagerstrand er det tettstedet som ligger lengst sør på Nesodden og grenser til nabokommunen Frogn. Tettstedet Fjellstrand ligger omtrent åtte kilometer nord for Fagerstrand, og det er ca. 17 kilometer nordover til kommunesenteret Nesoddtangen.

## Stedet

Fagerstrand ligger sentralt til i forhold til Oslo. Det tar en time å reise til Oslo via buss og båt. Alternativt 45-55 minutter med direktebussen som har to avganger tur/retur i rushtiden.

På Fagerstrand er det mange bademuligheter, og det finnes oppmonterte stupebrett og flytebrygge langs sjøkanten. Populære fritidssysler er fiske og båtlivet.

Det finnes to skoler på Fagerstrand, Myklerud skole og Bakkeløkka ungdomsskole. Bakkeløkka ungdomsskole vant skolebyggsprisen i 2002 og ble i 2005 demonstrasjonsskole.

«Fagerstrand» var også navnet på et fjernsynsprogram som ble filmet på Fagerstrand og sendt på TV 2 i første halvdel av 2005. Dette var et realityprogram som handlet om 12 forskjellige par som skulle samarbeide om å bygge et hus.

Stedet byr på varierte naturopplevelser og har mange strandområder, men også skogsområder. Merkede turstier til blant annet Tjernsbråtan hvor det ligger en speiderhytte.

## Historie
Fagerstrand var opprinnelig navn på eiendommen som ligger rett ovenfor badestranda. Opprinnelig hete denne Grisebu, men i forbindelse med en eiendomsoverdragelse rundt år 1900 ble det endret til Fagerstrand, som så kom på kartet, og er etter hvert blitt navn på hele tettstedet.

## Fagerstrand Idrettsforening
Fagerstrand IF (FIF) ble stiftet i 1968 og er en lokal klubb med eget klubbhus ved Myklerudbanen. Klubben hadde ved utgangen av 2005 462 medlemmer som var aktive i en eller flere grupper. Fotball, innebandy, håndball, allidrett og styrke.


Nesodden Fagerstrand IMG 3472.JPG|Nedlagt tankanlegg på Fagerstrand, sett fra sjøen vestfra i 2013. 
FagerstrandStormy.JPG|Ruskevær på Fagerstrand. 
MIL tankanlegg, Fagerstrand. - SAS2015-05-271.jpg|Norsk Brændselolje/MIL tankanlegg på Fagerstrand. Test av tåkelegging 4. oktober 1939.
Tankanlegg Fagerstrand - SAS2015-05-125.jpg|Medlemmer fra BP hobbyklubb. Tankskipet «Norsk Drott».


## Referanser


## Eksterne lenker
* Fagerstrand vel
* Fagerstrand båtforening
* Fagerstrand idrettsforening
Women’s British Open

**Women's British Open**, for tiden kjent som ** Ricoh Women's British Open**, er en internasjonal golfturnering for kvinner. Den var fram til 2013 den eneste turneringen som hadde status som ''major'' både på LPGA-touren og Ladies European Tour. Turneringen ble etablert i 1976 og ble del av LPGA-touren i 1994.

## Vinnere

* 2018 Georgia Hall, England
* 2017 In-Kyung Kim, Sør-Korea
* 2016 Ariya Jutanugarn, Thailand
* 2015 Inbee Park, Sør-Korea
* 2014 Mo Martin, USA
* 2013 Stacy Lewis, USA
* 2012 Jiyai Shin, Sør-Korea
* 2011 Yani Tseng, Taiwan
* 2010 Yani Tseng, Taiwan
* 2009 Catriona Matthew, Skottland
* 2008 Jiyai Shin, Sør-Korea
* 2007 Lorena Ochoa, Mexico
* 2006 Sherri Steinhauer, USA
* 2005 Jeong Jang, Sør-Korea
* 2004 Karen Stupples, England
* 2003 Annika Sörenstam, Sverige
* 2002 Karrie Webb, Australia
* 2001 Se Ri Pak, Sør-Korea
* 2000 Sophie Gustafson, Sverige
* 1999 Sherri Steinhauer, USA
* 1998 Sherri Steinhauer, USA
* 1997 Karrie Webb, Australia
* 1996 Emily Klein, USA
* 1995 Karrie Webb, Australia
* 1994 Liselotte Neumann, Sverige
* 1993 Karen Lunn, Australia
* 1992 Patty Sheehan, USA
* 1991 Penny Grice-Whittaker, England
* 1990 Helen Alfredsson, Sverige
* 1989 Jane Geddes, USA
* 1988 Corinne Dibnah, Australia
* 1987 Alison Nicholas, England
* 1986 Laura Davies, England
* 1985 Betsy King, USA
* 1984 Ayako Okamoto, Japan
* 1983 *ingen turnering*
* 1982 Marta Figueras-Dotti, Spania
* 1981 Debbie Massey, USA
* 1980 Debbie Massey, USA
* 1979 Alison Sheard, Sør-Afrika
* 1978 Janey Melville
* 1977 Vivien Saunders, England
* 1976 Jenny Lee Smith

## Eksterne lenker
*
Blois

**Blois** er en by og kommune i departementet Loir-et-Cher i regionen Centre-Val de Loire sentralt i Frankrike. Blois er hovedstad i departementet og ligger ved elva Loire, mellom Orléans og Tours.

Det berømte Château de Blois ligger her. Det var blant annet der Jeanne d’Arc ble velsignet av erkebiskopen av Reims før hun dro med hæren sin for å drive ut engelskmennene i Orléans.
__NOTOC__
## Befolkningsutvikling
***Antall innbyggere i kommunen Blois***

## Referanser


## Eksterne lenker
* 
* Kommunedata INSEE
Harestad skole

**Harestad skole** er en kombinert barne- og ungdomsskole i Randaberg kommune med ca. 700 elever. Den er en sammenslåing av gamle Harestad barneskole og Randaberg ungdomsskole. Skolen er delt inn i fem avdelinger, 1.-4. trinn, 5.-7. trinn, 8.-10. trinn, ATO og SFO.

Skolefritidsordningen har to avdelinger - 1. trinn og 2.-4. trinn. Det er vanligvis rundt 150 elever som benytter seg av tilbudet. Skolen har i tillegg en ATO-avdeling (alternativ tilpasset opplæring) for Randaberg kommune. Det er i år 6 elever som går på denne avdelingen.

Til sammen har skolen ca. 86 årsverk fordelt på rundt 100 ansatte. De fleste er tilsatt i undervisningsstillinger, men skolen har også miljøteraputer, assistenter, bibliotekar, IKT-ansvarlig og kontorsekretær.

Høsten 2005 begynte Tor Anfinsen som rektor ved Harestad skole. Han tok over etter Liv Alma Arnevik som i et år hadde vikariert for Jenny Elisabeth Nilssen, som hadde fått jobb i kommunen som den gang skolefaglig ansvarlig. Januar 2010 tok Petter Hagen over som rektor ved skolen, mens Tor Anfinsen gikk over i en midlertidig stilling hos skolesjefen i kommunen. I tillegg til rektor Petter Hagen har skolen undervisningsinspektørene Åge Vårdal, Sissel Gilje og Kirsten Elin Bergsvik.

Kommunen planlegger å bygge en ny Harestad skole.

## Referanser
Adrenalin

**Adrenalin** (synonym:**epinefrin**) er et hormon og en nevrotransmitter. Adrenalin ble for første gang isolert og identifisert i 1895 av  Napoleon Cybulski, en polsk fysiolog. Friedrich Stolz var den første som klarte å lage syntetisk adrenalin i 1904.

## Virkemåte
Adrenalinet som blir produsert i binyremargen trekker sammen perifere blodkar slik at blodet sentraliseres i kroppen og dermed øker blodtrykket. Adrenalin oppstår naturlig når sentralnervesystemet stimuleres slik som ved frykt, opphisselse eller sinne. 
Det øker også hjertets sammentrekningsevne slik at hjerteminuttvolum øker. 
Man tror også at ledningshastigheten og irritabiliteten i hjertet øker.
Man kan også finne tilfeller av hukommelsetap ved bruk av store mengder adrenalin ved doping eller f.eks. bilulykker der personer husker lite eller ingenting som en bivirkning til adrenalinet som i slike tilfeller blir produsert i kroppen. Adrenalinet virker kraftig på hjertet, og det er her virkningen inntrer først, deretter virker det effektivt på sammentrekningen av blodårene i huden, slimhinnene og nyrene. Når dette skjer, pumper hjertet opp til 25 liter i minuttet i stedet for 5 liter. Gis stor nok dose virker det også på andre perifere blodkar. Adrenalin har veldig kort virkningstid, og må derfor settes med korte mellomrom, 3-5 minutter (hjertestans (3 min) og alvorlig allergisk reaksjon)

## Se også
* Katekolaminer

## Referanser
Rosa Parks

**Rosa Louise McCauley Parks** (1913–2005) var en amerikansk syerske som tildeles noe av æren for starten på protestene mot raseskillet i USA i 1950- og 1960-årene.

## Bussboikotten i Montgomery

1. desember 1955 i Montgomery i Alabama nektet hun å gi fra seg setet i den «fargede» delen av buss nr. 2857 til fordel for en hvit mann som gjorde krav på det fordi den «hvite» delen var full. Motivet var at hun var lei av å bli behandlet som en annenrangs borger. Parks ble arrestert, dømt, fengslet og ilagt en bot på 14 dollar, men E.D. Nixon og Clifford Durr betalte kausjonen samme kvelden som hun ble arrestert.

Kvelden etter samlet 50 ledere i det fargede miljøet, ledet av da nokså ukjente Martin Luther King jr., seg for å diskutere passende aksjoner etter hendelsen. Resultatet var at hele det fargede miljøet gjennomførte en 381 dager lang boikott av bussene i Montgomery, fra desember 1955 til desember 1956. Den førte til at et stort antall busser ble stående parkert i månedsvis, inntil lovene som tillot segregering på offentlige kommunikasjonsmidler ble opphevet. Denne hendelsen var med på å sette i gang flere protester mot raseskillet.

USAs høyesterett kom i 1956 frem til at segregering av svarte og hvite på busser var grunnlovsstridig.

Parks hadde vært medlem av National Association for the Advancement of Colored People (NAACP) og aktiv i borgerrettsbevegelsen siden tidlig i 1950-årene, og ble etter dette et forbilde i bevegelsen. Hun ble tildelt flere priser og æresbevisninger for sitt engasjement, blant annet Kongressens gullmedalje i 1999, og 9. september 1996 mottok hun Presidentens frihetsmedalje av president Bill Clinton. Begge regnes som USAs høyeste sivile utmerkelser. I 1993 ble hun innvotert i National Women's Hall of Fame.

I 2001 ble hun dedisert en park og et museum i Montgomery.

Parks tilkjennegav et kristent livssyn.

## Referanser


## Eksterne lenker
* 
* 
* 
*
Diffus axonal skade

**Diffus axonal skade** er en form for traumatisk hjerneskade, som kan oppstå som følge av et decelerasjonstraume mot hodet. Klinisk gir diffus axonal skade ofte opphav til en varig vegetativ tilstand, men er sjelden dødelig. Ved denne form for skade vil MR kunne avdekke skader i hvit hjernesubstans, eller i overgangen mellom hvit og grå hjernesubstans.

## Eksterne lenker
* Emedicine.com: Diffuse Axonal Injury (DAI) En artikkel om diffus axonal skade av Jeffrey R Wasserman, med en generell oversikt over sykdommen, dens patofysiologi og annen relevant informasjon.
Gérardmer

**Gérardmer** [] er en by og kommune i departementet Vosges i Lorraine i regionen Grand Est øst i Frankrike. Byen ligger 670 moh..

## Historie
Byen ble grunnlagt på 1200-tallet og nevnt i kilder for første gang i 1285 (*Geramer*). Den er oppkalt etter Gérard d'Alsace (1030–1070). Historien er knyttet ti hertugdømmet Lorraine.

I 1875 fikk Gerardmer Frankrikes første turistkontor. Siden den gang har byen presentert seg son «Vogesenes perle». Folk fra Paris fant stedet attraktivt for ferier, og kunne komme seg dit med den nye jernbanen.

Under annen verdenskrig ble Gerardmer svært heftig rammet. Stedet ble okkupert av de tyske styrker den 22. juni 1940. Den 17. november 1944, da de allierte var i anmars, trakk tyskerne seg tilbake etter å ha satt byen i brann og sprengt vann- og elektruisitetsanleggene. Da de franske styrke ankom 19. november var 85 % av byen ødelagt. Den ansvarlige tyske general Hermann Balck ble i 1950 dømt *[[in absentia]]* til 20 års tvangsarbeid av militærdomstolen i Partis, men måtte aldri begynne på noen soning av straffen.

## Demografi

## Tidligere navn for Gérardmer

## Befolkningsutvikling
***Antall innbyggere i kommunen Gérardmer***

## Referanser


## Eksterne lenker
* 
* Kommunedata INSEE
Erez Uriely

**Erez Uriely** (født 1963) var frem til 2009 leder for Senter mot antisemittisme (tidligere Norsk Israel Senter). 

Han ble ekskludert fra Det Mosaiske Trossamfund i 2004 på grunn av påstander om samarbeid med partiet Demokratene og den anti-islamske organisasjonen Forum mot islamisering.

## Referanser
Leighton Buzzard

**Leigton Buzzard** er en by i Chiltern Hills i Bedfordshire. Den ligger ved M1 og A5 mellom Luton og Milton Keynes.

Byen tilhører distriktet South Bedfordshire, og administreres sammen med Linslade under navnet *Leighton-Linslade*.

Navnet er av usikkert opphav. *Leighton* kommer antagelig fra et saksisk ord som betyr «rydning i skogen». *Buzzard* skal ha blitt lagt til av dekanen i Lincoln på 1100-tallet. Det var to steder som het Leighton i Lincoln bispedømme, og for å skille dem la han angivelig til navnet til sin lokale representant, Theobald de Busar, som så ble forvansket til Buzzard. Det andre stedet ble hetende Leighton Bromswold.

Sognekirken er fra 1277, og er viet til alle helgener (*All Saints*). Den har et 57 meter høyt spir, flotte jernarbeider fra middelalderen, gammel graffiti og et tak som er dekorert med utskårne engler fra det 15. århundre. Kirken erstattet en eldre, angelsaksisk kirke på stedet.

Leighton Buzzard Railway er en bevart smalsporet jernbane.

Fotballklubben Leigton Town FC spiller i Southern League Division One East, mens rugbyklubben Leighton Buzzard RFC spiller i Rugby Union i Midlands East Division 3.

## Referanser


## Eksterne lenker
* Bedfordshire Library Service Leighton Buzzard Timeline
* «Leighton Buzzard» i: *Encyclopædia Britannica* (1911) via *Wikisource*
Harrow & Wealdstone stasjon

**Harrow & Wealdstone stasjon** er en jernbane- og undergrunnsstasjon i London. Den ligger på grensen mellom Harrow og Wealdstone, og er nordlig endestasjon for Bakerloo-linjen, i kollektivsone 5. 

Jernbanestasjonen betjener tog til Euston stasjon, Milton Keynes og Birmingham. 

Stasjonen var åsted for den største ulykken i London etter andre verdenskrig da tre tog kolliderte der i 1952. Et skotsk ekspresstog kjørte inn i et lokaltog som sto ved plattform 4, og sekunder senere kjørte et nordgående ekspresstog inn i vrakene. Broen over sporene falt sammen, og store deler av plattform 2 og 3 ble fullstendig ødelagt.

|}
## Eksterne lenker
* Harrow & Wealdstone jernbanestasjon National Rail Enquiries (Engelsk)
* Harrow & Wealdstone bus/tube/overground Transport for London (Engelsk)
Aldwych

**Aldwych** er et område i City of Westminster i London, og navnet på en gate som går i en halvsirkel gjennom området fra Strand til Fleet Street. Den korte gaten er 1&nbsp;km nordøst for Charing Cross og utgjør en del av veien A4 fra London til Avonmouth i Bristol.

Navnet «Aldwych» er angelsaksisk, fra sammensetningen *eald* og *wic*, i betydningen «gammel markedsplass». Stedsnavnet ble siden til *Aldewich* i 1211.
 
Området Aldwych utgjør en del av Northbanks forretningsdistrikt. Det er kjent for et antall kjente steder og for å ha gitt sitt navn til en nå stengt undergrunnsstasjon som ligger rett ved, og som har blitt benyttet som lokalisering for en rekke spillefilmer, som ''V for vendetta'' (2006), og fjernsynsprogrammer, foruten også i et nivå i videospillet *Tomb Raider 3* som hadde handlingen på denne stasjonen.

Blant bygninger på Aldwych er Bush House, India House og Australia House, Indias og Australias høykommisjoner i Storbritannia.

## Referanser


## Eksterne lenker
*
Stepney

**Stepney** er et område i det østlige sentrale London, i bydelen Tower Hamlets. Det ligger mellom hovedgatene Mile End Road og Commercial Road, og betjenes av Stepney Green undergrunnsstasjon. Bosetningen vokste fram fra en landsby i middelalderen rundt sognekirken St. Dunstan's church og et bosetningsmønster på 1400-tallet som et bånd langs Mile End Road. Bosetningen utviklet seg raskt fra 1800-tallet, hovedsakelig ved immigrantsarbeidere og fortrengte fattige fra London, og fikk et omdømme som et fattig, overbefolket, voldelig og preget av politiske dissenter.

## Historie
Det første samfunnet utviklet seg rundt kirken dedikert til Dunstan av Canterbury, som ble grunnlagt i 923. Dets stedsnavn er nedtegnet en gang rundt år 1000 som angelsaksiske Stybbanhyð, «Stybbas landssted». Domesday Book fra 1086 oppgir navnet som Stibanhede og sier at landet var eid av biskopen av London og var 30 hider stor, hovedsakelig benyttet for plogland, enger, og skogland for 500 griser og 4 møller. Det var over 100 leilendinger, fordelt mellom bønder som pløyde landet, og husmenn som hjalp til i bytte for en hytte eller lite hus.

Fram til slutten av 1700-tallet var Stepney dominert av hagebruk som forsynte London med matvarer. Da ble det bebygd av jødiske immigranter. Det jødiske innslaget ble etter hvert så stort at biskopen av Stepney klagde til myndighetene over at kirkene ville bli «stående som øyer i et fremmed hav». Han fikk støtte fra det lokale parlamentsmedlemmet William Evans-Gordon og British Brothers League, som forsøkte å reise en opinion mot jødisk innvandring. Arbeidet resulterte i loven Aliens Act av 1905, som innførte begrensninger på innvandring til Storbritannia.

På 1930-tallet kom en del nye innflyttere – tyske jøder og andre – på flukt fra nazismen. Stepney ble utsatt for omfattende bombing under krigen, og 1/3 av bebyggelsen ble totalt ødelagt. Den 27. mars 1945 ble 131 mennesker drept da en V2-rakett traff Stepney. 

Etter krigen ble Stepney gjenoppbygd med triste, knapt beboelige offentlige boliger. Stepney ligger med for stor avstand både til City og til Themsen til at bydelen har fått nyte godt av de omfattende byfornyelsesprosjektene som i de seinere åra er blitt andre deler av East End til del.

I 1911 fant Sidney Street-beleiringen sted i Stepney. To ettersøkte forbrytere omkom i en brann etter skuddveksling med politi og soldater. 

Fotballspilleren Ashley Cole og skuespilleren Steven Berkoff kommer herfra.

## Referanser


## Eksterne lenker
* «Stepney Historical Trust», Open Plaques.
West Ham stasjon

**West Ham stasjon** er en jernbane- og undergrunnsstasjon i West Ham i London. Den ligger i kollektivsone 3. 

Stasjonen åpnet i 1901, og begynte å betjene District-linjen i 1902 og Hammersmith & City-linjen (som da var en del av Metropolitan-linjen) i 1936. Jubilee-linjen tok den i bruk etter en modernisering i 1999. Jernbanedelen benyttes av c2c. Docklands Light Railway åpnet 31. august 2011 en grenlinje til Stratford International stasjon, blant annet som del av forberedelsen for OL i 2012.

Den 15. mars 1976 ble ni mennesker skadet da IRA utløste en bombe på stasjonen. Noen sekunder senere ble en togfører som forsøkte å forfølge de flyktende terroristene skutt ned og drept.

|}

## Referanser



## Eksterne lenker
* West Ham jernbanestasjon National Rail Enquiries (Engelsk)
* West Ham Underground Station Transport for London (Engelsk)
Helge Rykkja

**Helge Rykkja** (født 27. august 1943 på Mysen, død 13. juni 2020 i Kragerø) var en norsk forfatter, lærer og lokalpolitiker (Rødt), bosatt i Kragerø siden 1974. Han debuterte i 1966 med diktsamlingen *Bok* på Kommet Forlag, et lite undergrunnsforlag han etablerte i samarbeid med Jan Erik Vold.

Han var lærer av utdannelse og var redaksjonsmedlem – og i en periode ansvarlig redaktør – av litteraturtidsskriftet *[[Profil]]* i perioden 1966 til 1969.

## Bibliografi
* 2007 *Kor blei klassen av?* (sakprosa) – Fagbokforlaget
* 2006 *Bjørka til Dahl og 52 kameratslege oppmodingar* (dikt) – Aschehoug forlag
* 2004 *Slutningar til knes* (dikt) – Aschehoug forlag
* 2003 *Eit hus mellom andre* (dikt) – Aschehoug forlag
* 1998 *Eit kjærleikstema* (dikt) – Aschehoug forlag
* 1994 *Filosofi, sa du. Ein syklus* (dikt) – Aschehoug forlag
* 1984 *Formalisten* (prosa) – Arbeidern forlag
* 1983 *Blokka ungeberget* (barnebok) – Oktober forlag
* 1982 *Draken i solbærbuskane* (dikt) – Oktober forlag
* 1979 *Kommune* (dikt) – Oktober forlag
* 1968 *Poesi* (dikt) – Pax forlag
* 1966 *Bok* (dikt) – Kommet Forlag (nyutgitt på Aschehoug i 1997)

## Referanser


## Kilder
*Presentasjon av Helge Rykkja i Forfatterkatalogen på Forfattersentrums nettsider

## Eksterne lenker
* Helge Rykkjas nettside
Quibdó

**Quibdó** er en by og en kommune i Colombia. Byen kalles også **San Francisco de Quibdó** og er hovedstad i provinsen Chocó vest i Colombia. Den ligger ved elva Atrato og ble grunnlagt i 1690 av Manuel Cañizales. 

I 2005 hadde byen 101&nbsp;134 innbyggere, mens det i hele kommunen var 112&nbsp;886 innbyggere. Kommunen har et areal på 3&nbsp;337,5 km².

## Referanser


## Eksterne lenker
* Sitio Oficial de Quibdó en Chocó, Colombia Byens offisielle hjemmeside
Arne Skauge

**Arne Skauge** (født 27. januar 1948 i Bergen) er en norsk tidligere bankmann og politiker (H). Han var stortingsrepresentant for Hordaland fra 1977 til 1993 og statsråd i to regjeringer: handelsminister og finansminister i Kåre Willochs regjering og finansminister i Jan P. Syses regjering. 

## Familiebakgrunn og yrkesliv
Han er sønn av hovedbokholder Rolf Skauge (1918–1994) og seksjonssjef Karen Børs (1923–). 

Skauge har studentereksamen fra 1966 og utdannelse som siviløkonom fra NHH fra 1971. Skauge var konsulent for samfunnsplanlegging i Viak AS 1971–1976, personalsjef i Bergen kommune 1976–1978, divisjonsdirektør og konserndirektør i Den norske Bank 1993–1998, administrerende direktør i Den norske Bankforening 1998–2000, administrerende direktør i Finansnæringens Hovedorganisasjon 2000–2011 og viseadministrerende direktør i Finansnæringens Fellesorganisasjon 2010–2011.

Blant hans mange styreverv kan nevnes styreleder i Factoring Finans AS 1995–1997, styremedlem i Vital Forsikring ASA 1995–1998, styreleder i Samfunns- og næringslivsforskning AS 1995–2007 og styreleder i Norges Turistråd 1999–2004.

Skauge har også deltatt i flere offentlige utvalg. Han ledet Skauge-utvalget og var medlem av Gjedrem-utvalget.

## Politisk arbeid
Skauge hadde ulike verv i Bergens Unge Høyre og Bergen Høyre fra slutten av 1960-årene og satt som medlem av Bergen Høyres hovedstyre 1970–1993, medlem av Bergen bystyre 1972–1977, formann i Hordaland Høyre 1976–1977, medlem av Høyres kommunalutvalg 1978–1981 og stortingsrepresentant for Hordaland 1977–1993. På Stortinget var han medlem av Stortingets finanskomité 1977–1981, Stortingets utenriks- og konstitusjonskomité 1983–1984 og Stortingets sosialkomité 1986–1989 samt sekretær i Stortingets energi- og industrikomité 1990–1993.

Skauge satt i Willoch-regjeringen i 1980-årene som statsråd i Handels- og skipsfartsdepartementet 1981–1983, statssekretær ved Statsministerens kontor 1984–1986 og statsråd i Finansdepartementet i en kort periode i 1986. Skauge kom tilbake som finansminister i Jan P. Syses regjering 1989–1990. Ellers var han annen viseformann i Høyre 1984–1986.

## Referanser


## Eksterne lenker
*
Frank Stubb Micaelsen

**Frank Stubb Micaelsen** (født 9. mai 1947 i Porsgrunn, død 24. september 2013) var en norsk forfatter, bosatt i Halden.

Han debuterte i 1975 med diktsamlingen *Kamerat Sirius*. I 1985 mottok han Hartvig Kirans Minnepris, nå Bokklubbens lyrikkpris.

## Bibliografi
* 2007 *Øyeblikkets museum* (dikt)
* 2004 FSM (red.og forord)"...*men du kan banne på jeg skal slå deg i håndbak*!" Diktantologi med elever   i videregående.
* 2002 *Golf* (dikt)
* 2001 *Hjulsirkelens jubel av asfalt*. Dikt i utvalg 1975 – 1996
* 1996 *Reisen til England* (dikt)
* 1994 *Torader* (dikt)
* 1991 *Bru av sekunder. Påler av jern* (dikt)
* 1987 *Mannskoret fra Utopia* (dikt)
* 1986 *Amor med gevær* (dikt)
* 1983 *Fjernlysets krets* (dikt)
* 1982 *Maifesten* (roman)
* 1981 *Sol, diesel* (dikt)
* 1978 *Tilværelsens basuner* (dikt)
* 1977 *Med en dinosaurus i lomma* (dikt)
* 1976 *Tante Ingas kaffekos* (dikt)
* 1975 *Kamerat Sirius* (dikt)

## Utmerkelse
* – Hartvig Kirans minnepris

## Referanser


## Eksterne lenker
* Frank Stubb Micaelsens hjemmeside
Markus Midré

**Markus Midré** (født 1975) er en norsk forfatter.

Midré er oppvokst i Oslo. Han debuterte som 19-åring med diktsamlingen *Teori om tusen skygger* (Tiden Norsk Forlag, 1995), og høstet svært gode kritikker. Han ble utropt som et av våre største litterære talenter, og av *[[Aftenposten]]s* anmelder Eilif Straume allerede da ønsket velkommen på parnasset. Bok nummer to, diktsamlingen *Mirakelarkivet* (1996), som har sterke pseudo-dokumentariske trekk, bekreftet denne posisjonen. Dette er beretningen om to barn &ndash; Karl og Theresa &ndash; som vokser opp i Øst-Berlin på 1960-tallet; hun forsvinner og han bruker resten av livet på å lete etter henne. Romanen *Elefantene* (1998) er lagt til London i en nær framtid. I diktsamlingen *Kom alle mennesker* minimaliserer Midré uttrykket sitt, og skriver dikt som kretser rundt skog og ensomhet. I *Lungene* (2002), hans første bok på Forlaget Oktober, skriver han om en gjeng ungdommer som vokser opp i Gamle Oslo på slutten av 1980-tallet, og som fordriver tiden med å ringe til Kontakttelefonen. I diktsamlingen *Formular* vender han tilbake til noe av den desperate, fragmentariske stilen i sine første bøker. I 2006 utga han barneboka *Gordon blir uteligger*, i samarbeid med tegneren Flu Hartberg. De to samarbeidet igjen om barne- og ungdomsboken *Muren* i 2008, før Midré senere samme år ga ut *Tunnel*, en kort roman om en mann som våkner opp i Oslo med et betraktelig hukommelsestap. I 2015 utkom romanen *Et ærlig ansikt* til strålende kritikker. Her skriver Midré om den britiske låtskriveren Edward Sutkin, som flytter til USA på begynnelsen av 1970-tallet, og som til sin fortvilelse oppdager at sangen han har suksess med, er skrevet før. Romanen *Biografi over ulevde dager* (2020) er en fortelling om ung kjærlighet i Oslo på 1990-tallet, samt en utforsking av hvordan en komiker på nåtidsplan bruker eget og andres liv som materiale.

Midré er utdannet statsviter (cand. polit) fra Universitetet i Oslo, 2001. 

Han var vært leder av Det litterære rådet i Den norske Forfatterforening. 

Midré har vært frontfigur i bandet TÖCKSFORS. I 2021 utga han EP-en *Bring Us Back to Life*. 

## Bibliografi

* 2020: *Biografi over ulevde dager* (roman)
* 2017: *Rystet speil* (gjendiktning av Søren Ulrik Thomsen)

* 2015: *Et ærlig ansikt* (roman)
* 2008: *Tunnel* (roman)
* 2008: *Muren* (barnebok, illustrert av Flu Hartberg)
* 2006: *Gordon blir uteligger* (barnebok, illustrert av Flu Hartberg)
* 2003: *Dikt i utvalg* (gjendiktning av Søren Ulrik Thomsen)
* 2003: *Formular* (dikt)
* 2002: *Lungene* (roman)
* 2000: *Kom alle mennesker* (dikt)
* 1998: *Elefantene* (roman)
* 1997: *Fra Mirakelarkivet* (CD, med Sjur Miljeteig)
* 1996: *Mirakelarkivet* (dikt)
* 1995: *Teori om tusen skygger* (dikt)

## Kilder
*Presentasjon av Markus Midré i Forfatterkatalogen på Forfattersentrums nettsider

## Eksterne lenker
* Markus Midré i Dagbladet Forfatter
* Markus Midré i NRK Forfatter
*https://oktober.no/Markus_Midre
*https://radio.nrk.no/podkast/bok_i_p2/sesong/202006/l_6b888c7b-528a-4785-888c-7b528aa78550
Montería

**Montería** er hovedstad i provinsen Córdoba nord i Colombia og har om lag 400&nbsp;000 innbyggere. Byen ligger ved elva Río Sinú og ble grunnlagt 1. mai 1777 av Juan de Torrezar Díaz Pimienta. Byen ble opprinnelig kalt «Jerónimo de Buenavista» helt til den ble flyttet til dagens beliggenhet ved elvebredden. Populært omtales byen også som 
*La Perla del Sinú* dvs. «Sinús perle.» Kvegoppdrett er viktig for byens økonomi, og den regnes som et viktig senter for kvegoppdrett i Colombia.

## Galleri

Fil:Monteria1.jpg
Fil:Monteria2.jpg
Fil:Monteria3.jpg


## Eksterne lenker
*
Royal St. George’s Golf Club

**Royal St. George's Golf Club** er en av de mest prestisjetunge golfklubbene i Storbritannia. Den ble grunnlagt i 1887. Klubbens bane er blant dem som på omgang arrangerer The Open Championship.

Klubben har arrangert The Open tretten ganger siden 1894.  Da var det den første klubben utenfor Skottland til å avholde mesterskapet.  Blant vinnerne av The Open spilt på denne banen er Greg Norman og Walter Hagen.  Banen har mange helt eller delvis blinde hull.  Dette gikk av moten på 1940-tallet, og klubben arrangerte ingen Open-mesterskap på mange år.  På 1970-tallet ble banen modernisert, og i 1981 var The Open tilbake på St. George's.

St. George's har også arrangert The Amateur Championship tretten ganger.

Klubben ligger i Sandwich i Kent.  Klubbens Challenge Trophy ble først spilt i 1888, og er et av de eldste troféer i golf.

En av banens bunkere, Big Bertha på hull 4, er den dypeste i bruk på noen mesterskapsbane, og den nest dypeste i England.

## The Open Championship på Royal St. George's

## Eksterne lenker
*
Cundinamarca

**Cundinamarca** er et departement sentralt i Colombia som grenser til nabodepartementene Boyacá, Meta, Tolima og Caldas. Cundimnamarca omslutter også nesten hele Distrito Capital de Bogotá. Hovedstaden i provinsen er Bogotá, som ligger utenfor Cundinamarcas grenser. Dette er et særfenomen blant Colombias provinser og skyldes at det stadfestes i Colombias grunnlov at Bogotá er hovedstad i Cundinamarca. Det kreves dermed en grunnlovsendring for å endre hovedstaden i provinsen. Andre byer er Engativá, Facatativá, Girardot, Soacha, Zipaquirá, Fusagasugá, og Guaduas.

Provinsen var opprinnelig en av ni stater i «Colombias forente stater».

## Rerferanser


## Eksterne lenker
*
Den transpadanske republikk

**Den transpadanske republikk** (***Repubblica Traspadana*** - fra latinsk *trans* = på den andre siden (sett fra Roma) av + *«Padana»* = elven po) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år gikk den inn i den da opprettede cisalpinske republikk.

Frankrikes styrker inntok Milano i Lombardia den 15. mai 1796, og Den transpadanske republikk som kort tid etter ble opprettet, omfattet Milano og Mantova. Den 9. juli 1797 slo Den transpadanske republikk seg sammen med Den cispadanske republikk og dannet Den cisalpinske republikk.
Alkymisten

***Alkymisten*** (portugisisk: *O Alquimista*) er en roman av den brasilianske forfatteren Paulo Coelho. Den ble utgitt i 1988 og er i dag en av de mest solgte romanene i verden. Romanen handler om åndelig søken og om å følge sin drøm. 

## Handling
Boken forteller om den andalusiske gjetergutten Santiago, og hans drøm om å finne en av verdens rikeste skatter. Gjennom to netter, der han drømmer om en pike som forteller ham om hva som venter ham i Egypt, møtet med en spåkone som råder ham til å følge drømmen og møtet med en underlig gammel mann som påstår at han er kongen av Salem, bestemmer Santiago seg for å følge rådene. Fra Spania reiser han til Tanger og gjennom Egypts ørken til et møte med Alkymisten. 

Alkymisten er en utbrodering av eventyret «Sanndrømt» fra Tusen og en natt, fortalt den 351. natt. Jorge Luis Borges behandler det samme eventyret i sin novelle «Historien om de to som drømte» i boka «Nederdrektighetens historie».

## Tema
Boken har vært viktig for New Agebevegelsen fordi «den i romans form formidler sentrale sider ved deres verdensbilde og menneskesyn: den handler om åndelige søken, om å finne seg selv gjennom å se de magiske sammenhengene i tilværelsen og i et univers gjennomsyret av mystikk. Coelhos eget etterord til romanen gir da også til kjenne en sterk New Age-orientering, som igjen understrekes ved romanheltens opplevelse av å være i ett med verdenssjelen.». 

## Referanser
Jan Groth

**Jan Groth** er navnet på flere personer:

* Jan Groth (1938–2022), en norsk kunstner
* Jan Groth (1946–2014), en norsk vokalist
Boknafjorden

**Boknafjorden** er en fjord i Rogaland. Fjorden er vid og åpen mot havet, og har innløp mellom Karmøy i nord og Tungeneset helt nord på Jæren i sør. Målt fra Imsen/Jarstein til Tengesdal er fjorden 94 kilometer lang. I fjordmunningen ligger en rekke øyer, der Rennesøy er den største. Midt inni er fjorden om lag 20 kilometer vid og forgrener seg i en rekke mindre side- og delfjorder (se under), foruten en rekke større øyer, der mange har ferje- og skyssbåtsamband. Store deler av fjellmassen er gammel havbunn (skifer og lignende mineralrike bergarter). Jordsmonnet på øyene er derfor fruktbart. 

Fjorden deler fylket i Nord-Rogaland og Sør-Rogaland, noe som har påvirket utviklingsmulighetene i fylket sterkt. Av den grunn er det planlagt en tunnel under fjorden, Boknafjordtunnelen. Tunnelen blir verdens lengste og dypeste undersjøiske veitunnel, den blir også en del av foreslått ferjefrie E39 mellom Kristiansand og Trondheim. 

Kommunene Kvitsøy, Rennesøy, Finnøy, Tysvær, Bokn og Karmøy ligger i eller ved Boknafjorden.

Fjorden 580 m dyp mellom Mortavika og Arsvågen. Nedstrandsfjorden er mer enn 700 meter mellom Stjernarøyane og Nedstrand Fjorden har et areal på 1579 km2 og er flateinnhold den fjerde største i Norge. 

Boknafjorden er ingen typisk fjord fordi den for en stor del ikke er skapt ved isbreenes graving, men ved at jordskorping har sunket inn.

## Side- og delfjorder
fra kysten mot innlandet
*Innløp
**Karmsundet
**Skudenesfjorden
**Kvitsøyfjorden
***Hillefjorden
****Idsefjorden
****Høgsfjorden
*****Lysefjorden
*****Frafjord
****Byfjorden
****Fognafjorden
****Gandsfjorden
****Riskafjorden
*Boknafjorden
**Mastrafjorden
***...
**Boknasundet
**Talgjefjorden
***...
**Hervikfjorden
***Skjoldafjorden
****Grindafjorden
*Nedstrandsfjorden
**Forasundet
**Vestre Ombofjorden
**Vindafjorden
***Krossfjorden
****Yrkefjorden
*****Vatsfjorden
****Sandeidfjorden
**Sandsfjorden
***Lovrafjorden
***Hylsfjorden
***Saudafjorden
**Jelsafjorden
***Erfjorden
***...
**...

## Referanser
12. etappe i Tour de France 2005

## Info
Før etappen ble det klart at lederen i kampen om den grønne trøyen Tom Boonen måtte trekke seg. Dermed overtok Thor Hushovd ledelsen i denne kampen. Hushovd syklet ikke i den grønne trøyen før i 13. etappe.
Denne småkuperte etappen var i utgangspunktet perfekt for Kurt-Asle Arvesen, som på forhånd annonserte at han skulle forsøke å gå brudd. Men Arvesen kom ikke med i riktig brudd. Mange forsøkte å gå i brudd allerede fra starten, men da en gruppe til slutt fikk gå fra hovedfeltet satt ikke Arvesen i denne. Isteden rykket Stuart O'Grady fra feltet for å få kontakt med utbrytergruppen. For å forsvare ledelsen i kampen om den grønne trøyen måtte Hushovd følge O'Grady. Etterhvert opparbeidet denne gruppen seg et solid forsprang som på hovedfeltet. Under bestigningen av det siste fjellet klarte ingen andre å følge David Moncoutie som fikk et forsprang han ikke gav fra seg. Han vant dermed etappen snaue minuttet foran forfølgerne. Hushovd og O'Grady kom mot mål samtidig 3:15 bak Moncoutie. 
I spurten var Hushovd overlegen og han hadde ingen problemer med å slå O'Grady. Dermed økte Hushovd ledelsen på sin argeste konkurrenter O'Grady og Robbie McEwen med henholdsvis ett og fire poeng. McEwen vant spurten i hovedfeltet som kom samlet til mål 10:33 min. etter Moncoutie

## [[Briançon]] – [[Digne-les-Bains]]
***Etappe:** 12
***Dato:** 14. juli 
***Lengde:** 187&nbsp;km
***Norske resultater:**
:9. Thor Hushovd + 03:15 min
:24. Kurt Asle Arvesen + 10:33 min

## Innlagte spurter

### Grønn trøye
**1. mellomsprint** i La Roche de Rame (17.5&nbsp;km)

**2. mellomsprint** i Embrun (41.5&nbsp;km)

### Klatretrøye

**[[Cote des Demoiselles]]** Kategori 3 (61&nbsp;km)

**[[Col St.Jean]]** Kategori 2 (88&nbsp;km)

**[[Col du Labouret]]** Kategori 4 (115.5&nbsp;km)

**[[Col du Corolbin]]** Kategori 2 (156.5&nbsp;km)

**[[Col de l'Onne]]** Kategori 4 (177,5&nbsp;km)

## Referanser
Puerto Inírida

**Puerto Inírida** er hovedstad i provinsen Guainía som ligger sørøst i Colombia. Byen ligger ved elven Río Inírida og ble opprettet i 1963.

## Eksterne lenker
* 
* Bilde og kort beskrivelse av Puerto Inírida (spansk)
* www.ciklid.se Svensk reisebeskrivelse fra områdene rundt byen
Guaviare (departement)

**Guaviare** er et departement i Colombia som ligger i det sentrale området av landet. Den grenser til nabodepartementene Guainía, Vaupés, Caquetá,  Meta og Vichada. Hovedstaden heter San José del Guaviare. Andre byer er blant andre El Retorno og Miraflores.

## Referanser


## Eksterne lenker
*
San José del Guaviare

**San José del Guaviare** er en by og hovedstad i provinsen Guaviare i det sentrale Colombia. Byen ligger ved elva Guaviare, på østsiden av Andesfjellene, rundt 400&nbsp;km sørøst for Bogotá. Den ble grunnlagt i 1910 og fikk bystatus i 1976. Byen har 34&nbsp;863 innbyggere (2005). Hele kommunen, med et areal på 13&nbsp;912&nbsp;km², hadde 53&nbsp;994 innbyggere (2005). 

Byens næringsliv er i hovedsak basert på jordbruksområdene rundt, hvor det produseres bananer, maniok, kakao og gummi. De viktigste håndverksproduktene er koster og børster basert på fiber fra chiquichiqui-palmen, samt andre produkter som hovedsakelig fremstilles av områdets urbefolkning. Fiske og husdyrhold er også viktig for regionens økonomi. 

Provinsens eneste lufthavn ligger like ved byen, og flyselskapet Satena har daglige flyvninger til Bogotá. Byen er knyttet til veinettet i resten av Colombia via en hovedvei mot nordvest. Byen har ikke jernbaneforbindelse. Elva Guaviare er også en viktig transportåre for byen og distriktet rundt.

## Referanser


## Eksterne lenker
* 
* Nettsted for San José del Guaviare (spansk)
Huila

**Huila** er et departement sørvest i Colombia og grenser til nabodepartementene Meta, Caquetá, Cauca og Tolima. Departementet ble opprettet i 1905. Hovedstaden heter Neiva. Andre byer er Campoalegre, Pitalito og Plata.

Colombias største elv, Río Magdalena, har sitt utspring i Huila.

## Referanser

 
## Eksterne lenker
*
Neiva

**Neiva** er hovedstad i provinsen Huila i Colombia og har en befolkning på 330.817 innbyggere. Byen ligger i Magdalenadalen og ble grunnlagt i 1612 av Diego de Ospina y Medinilla.

## Eksterne lenker
* Neivanos.com
Tour de France 2004

**Tour de France 2004** var den 91. utgaven av Tour de France. Løpet ble avholdt mellom 3. juli og 25. juli 2004. Lance Armstrong vant i utgangspunktet sin sjette sammenlagttittel, men ble i 2012 fratatt seieren på grunn av doping.

Det var en prolog og tjue etapper i rittet.

## Sammenlagt (gul trøye)

## Etappene

## Lederne av konkurransene i TDF 2004



  # -1 på grunn av prologen

ImageSize  = width:480 height:600
PlotArea   = left:25 right:0 bottom:20 top:10
DateFormat = yyyy
Period     = from:-1 till:20
TimeAxis   = orientation:vertical order:reverse
ScaleMajor = gridcolor:white unit:year increment:1 start:0

Colors =
  id:alggeel    value:rgb(1,1,0.4) 
  id:bergrood   value:rgb(1,0.5,0.5) 
  id:puntgroen  value:rgb(0.7,1,0.5)
  id:lichtgrijs value:rgb(0.95,0.95,0.95)

PlotData=

  bar:Leder color:alggeel width:110 mark:(line,black) align:center fontsize:S shift:(0,2)
  # shift texts up or down manually to avoid overlap
  from:-1  till:1  text:Fabian Cancellara
  from:1  till:2  text:Thor Hushovd
  from:2  till:3  text:Robbie McEwen
  from:3  till:4  text:Lance Armstrong
  from:4  till:14 text:Thomas Voeckler
  from:14  till:20 text:Lance Armstrong

  bar:Sprint color:puntgroen 
  # shift texts up or down manually to avoid overlap
  from:-1  till:0  text:Lance Armstrong
  from:0  till:1  text:Thor Hushovd
  from:1  till:2  text:Robbie McEwen
  from:2  till:3  text:Jean-Patrick Nazon
  from:3  till:5  text:Robbie McEwen
  from:5  till:7  text:Stuart O'Grady
  from:7  till:20 text:Robbie McEwen

  bar:Klatring color:bergrood 
  # shift texts up or down manually to avoid overlap
  from:-1  till:0  text:Ingen trøye...
  from:0  till:9  text:Paolo Bettini
  from:9  till:20  text:Richard Virenque

  bar:Ungdom color:lichtgrijs
  # shift texts up or down manually to avoid overlap
  from:-1  till:0  text:Tom Boonen
  from:0  till:1  text:Bernhard Eisel
  from:1  till:3  text:Fabian Cancellara
  from:3  till:4  text:Matthias Kessler
  from:4  till:14  text:Sandy Casar
  from:14  till:18 text:Thomas Voeckler
  from:18  till:20 text:Vladimir Karpets


## Se også
* Liste over utøvere i Tour de France 2004

## Referanser


## Eksterne lenker
*